
PARLAMENTUL ROMÂNIEI

CAMERA DEPUTAŢILOR

	Comisia pentru politică economică,              reformă şi privatizare                                          
Nr. 4c-1/56/2018, 4c-1/57/2018               
	                        Comisia juridică,
                  de disciplină și imunități

          Nr. 4c-13/135/2018, 4c-13/136/2018               
                                                                                               PL-X
	


                                                                                    Nr. Pl-x 60/2018, Pl-x 61/2018
                                                                                    Bucureşti, 26.10.2021
             BIROULUI  PERMANENT  

                                                                        AL

         CAMEREI  DEPUTAŢILOR

Vă înaintăm, alăturat, RAPORTUL COMUN asupra                                         propunerii legislative pentru modificarea şi completarea Legii nr. 31/1990 a societăţilor, transmisă Comisiei pentru politică economică, reformă și privatizare și Comisiei juridice, de disciplină și imunități în vederea examinării în fond, cu adresa nr. Pl-x 60 din                            26 februarie 2018, înregistrată sub nr. 4c-1/56, respectiv, nr. 4c-13/135 din                                 27 februarie 2018 şi a propunerii legislative pentru modificarea şi completarea                     Legii nr. 31/1990 a societăţilor, transmisă Comisiei pentru politică economică, reformă și privatizare și Comisiei juridice, de disciplină și imunități în vederea examinării în fond, cu adresa nr. PL-x 61 din 26 februarie 2018, înregistrată sub nr. 4c-1/57, respectiv,                      nr. 4c-13/136 din 27 februarie 2018, Camera Deputaţilor fiind Cameră decizională.
   În raport cu obiectul şi conţinutul reglementărilor, inițiativele legislative se încadrează în categoria legilor organice.
   PREŞEDINTE                                                             PREŞEDINTE
             Costel Neculai DUNAVA                                          Mihai-Alexandru BADEA

       RAPORT COMUN
      asupra 
● propunerii legislative pentru modificarea şi completarea 
Legii nr. 31/1990 a societăţilor (Pl-x 60/2018)
 ●  propunerii legislative pentru modificarea şi completarea 
Legii nr. 31/1990 a societăţilor (Pl-x 61/2018)

În conformitate cu prevederile art. 95 din Regulamentul Camerei Deputaţilor, republicat, Comisia pentru politică economică, reformă şi privatizare                    şi Comisia juridică, de disciplină și imunități au fost sesizate, spre dezbatere în fond,                cu propunerea legislativă pentru modificarea şi completarea Legii nr. 31/1990 a societăţilor, transmisă cu adresa nr. Pl-x 60 din 26 februarie 2018, înregistrată sub                   nr. 4c-1/56, respectiv, nr. 4-13/135 din 27 februarie 2018 şi cu propunerea legislativă pentru modificarea şi completarea Legii nr. 31/1990 a societăţilor, transmisă cu adresa nr. Pl-x 61 din 26 februarie 2018, înregistrată sub nr. 4c-1/57, respectiv, nr. 4c-13/136 din 27 februarie 2018.
Conform prevederilor art. 75 din Constituţia României, republicată, şi ale              art. 92 alin. (9) pct. 2 din Regulamentul Camerei Deputaţilor, republicat,                               în cazul celor două inițiative legislative, Camera Deputaţilor este                                   Cameră decizională.

Senatul, în calitate de primă Cameră sesizată, a respins în şedinţa din                    19 februarie 2018, propunerea legislativă pentru modificarea şi completarea                         Legii nr. 31/1990 a societăţilor (Pl-x 60/2018). 
Senatul, în calitate de primă Cameră sesizată, a respins în şedinţa din                    19 februarie 2018, propunerea legislativă pentru modificarea şi completarea                         Legii nr. 31/1990 a societăţilor (Pl-x 61/2018). 

Consiliul Legislativ a avizat favorabil iniţiativele legislative menţionate mai sus, cu observaţii şi propuneri, conform avizelor nr. 896 din 18 octombrie 2017, respectiv, nr. 898 din 18 octombrie 2017.
Guvernul, pe parcursul procedurii legislative, a transmis mai multe puncte de vedere.
Guvernul, prin punctul de vedere transmis cu adresa nr. 10891/MRP                   din 13 septembrie 2018 a menționat că susţine adoptarea propunerii legislative                   pentru modificarea şi completarea Legii nr. 31/1990 a societăţilor (Pl-x 60/2018),                cu observațiile și propunerile transmise. Ulterior, Guvernul, prin punctul de vedere transmis cu adresa nr. 1804/DRP din 2021, a menționat că nu susţine adoptarea propunerii legislative pentru modificarea şi completarea Legii nr. 31/1990                              a societăţilor (Pl-x 60/2018). 
Guvernul, prin punctul de vedere transmis cu adresa nr. 10891/MRP din                            13 septembrie 2018, a menționat că susţine adoptarea propunerii legislative                   pentru modificarea şi completarea Legii nr. 31/1990 a societăţilor (Pl-x 61/2018),                cu observațiile și propunerile transmise. Ulterior, Guvernul, prin punctul de vedere transmis cu adresa nr. 472/DRP din 21 ianuarie 2020, menționează că nu susţine propunerea legislativă pentru modificarea şi completarea Legii nr. 31/1990                           a societăţilor (Pl-x 61/2018).

Fiecare dintre cele două iniţiative legislative menţionate mai sus are                     ca obiect de reglementare modificarea şi completarea Legii societăţilor nr. 31/1990, republicată, cu modificările şi completările ulterioare, propunându-se, în principal, eliminarea posibilităţii societăţilor pe acţiuni de a mai emite acţiuni la purtător, precum și stabilirea unui termen de 30 de zile de la publicarea legii în Monitorul Oficial                           al României, Partea I, pentru conversia acțiunilor la purtător în acțiuni nominative,                 prin hotărârea adunării generale extraordinare a acționarilor, sub sancțiunea dizolvării               de drept. 
În conformitate cu prevederile art. 62 și ale art. 69 alin. (1) din Regulamentul Camerei Deputaţilor, republicat, membrii celor două Comisii au dezbătut propunerea legislativă pentru modificarea şi completarea Legii nr. 31/1990 a societăţilor (Pl-x 60/2018) împreună cu propunerea legislativă pentru modificarea şi completarea Legii nr. 31/1990 a societăţilor (Pl-x 61/2018)).
În conformitate cu prevederile art. 62 și ale art. 64 din                         Regulamentul Camerei Deputaţilor, republicat, membrii celor două Comisii au examinat cele două iniţiative legislative menţionate mai sus în ședințe separate. Membrii Comisiei juridice, de disciplină și imunități au examinat propunerile legislative în ședința desfășurată în sistem hibrid (fizic/online) în data de 9 septembrie 2021,                 iar membrii Comisiei pentru politică economică, reformă şi privatizare au examinat iniţiativele legislative menţionate mai sus şi documentele care le însoţesc în                       şedinţa din 26 octombrie 2021.   
La lucrările Comisiei juridice, de disciplină și imunități, membrii au fost prezenți conform listei de prezență. Din numărul total de 19 membri ai Comisiei pentru politică economică, reformă și privatizare au participat la dezbateri 14 deputaţi.
În urma examinării celor două iniţiative legislative şi a opiniilor exprimate cu prilejul dezbaterilor, membrii celor două Comisii au constatat că propunerile legislative nu se justifică întrucât Legea nr. 129/2019 pentru prevenirea și combaterea spălării banilor și finanțării terorismului, precum și pentru modificarea și completarea unor acte normative, cu modificările şi completările ulterioare, prevede, pe de o parte, interzicerea emiterii de noi acțiuni la purtător, iar pe de altă parte, reglementează obligația de conversie a acțiunilor la purtător existente anterior intrării în vigoare a legii, în acțiuni nominative, pentru deținătorii cu orice titlu. Pe cale de consecință, inițiativele legislative au rămas fără obiect.
Faţă de considerentele menționate mai sus, membrii celor două Comisii                 au hotărât, cu unanimitate de voturi, să propună plenului Camerei Deputaţilor respingerea propunerii legislative pentru modificarea şi completarea Legii nr. 31/1990 a societăţilor (Pl-x 60/2018) şi a propunerii legislative pentru modificarea                             şi completarea Legii nr. 31/1990 a societăţilor (Pl-x 61/2018).

În raport cu obiectul şi conţinutul reglementărilor, inițiativele legislative             fac parte din categoria legilor organice.
        PREŞEDINTE                                                          PREŞEDINTE  
Costel Neculai DUNAVA                                       Mihai-Alexandru BADEA                                                                  


            SECRETAR                                                            
                   Bogdan-Alin STOICA     
                          Şef serviciu
                                        Consilier parlamentar

              Lidia-Graziella Segărceanu                                                              Alina Grigorescu

